《次韵王季雄初春》
宋代·汪晫

春事年年兴不穷，野塘冰泮雪初融。
烧痕仿佛草萌绿，树影扶疏梅萼红。
莫恨一生今老大，还知万事本虚空。
饥贫渴饮存吾道，尺雪今年贺岁丰。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。